CELEX: 62006CA0357
Language: sk
Date: 2007-12-18 00:00:00
Title: Vec C-357/06: Rozsudok Súdneho dvora (štvrtá komora) z  18. decembra 2007 (návrh na začatie prejudiciálneho konania, ktorý podal Tribunale Amministrativo Regionale per la Lombardia – Taliansko) – Frigerio Luigi & C. Snc/Comune di Triuggio (Smernica 92/50/EHS — Verejné zmluvy na poskytnutie služieb — Vnútroštátna právna úprava obmedzujúca uzavretie zmluvy o poskytovaní miestnych verejných služieb s hospodárskym významom len s kapitálovými spoločnosťami — Zlučiteľnosť)

23.2.2008   
            
            
               SK
            
            
               Úradný vestník Európskej únie
            
            
               C 51/19
            
         Rozsudok Súdneho dvora (štvrtá komora) z 18. decembra 2007 (návrh na začatie prejudiciálneho konania, ktorý podal Tribunale Amministrativo Regionale per la Lombardia – Taliansko) – Frigerio Luigi & C. Snc/Comune di Triuggio
   (Vec C-357/06) (1)
   
   (Smernica 92/50/EHS - Verejné zmluvy na poskytnutie služieb - Vnútroštátna právna úprava obmedzujúca uzavretie zmluvy o poskytovaní miestnych verejných služieb s hospodárskym významom len s kapitálovými spoločnosťami - Zlučiteľnosť)
   (2008/C 51/31)
   Jazyk konania: taliančina
   Vnútroštátny súd, ktorý podal návrh na začatie prejudiciálneho konania
   Tribunale Amministrativo Regionale per la Lombardia
   Účastníci konania pred vnútroštátnym súdom
   
      Žalobca: Frigerio Luigi & C. Snc
   
      Žalovaný: Comune di Triuggio
   
      Za účasti: Azienda Servizi Multisettoriali Lombarda – A.S.M.L. SpA
   Predmet veci
   Návrh na začatie prejudiciálneho konania – Tribunale Amministrativo Regionale per la Lombardia – Výklad článkov 39 ES, 43 ES, 48 ES a 81 ES, článku 26 ods. 2 smernice Rady 92/50/EHS z 18. júna 1992 o koordinácii postupov verejného obstarávania služieb (Ú. v. ES L 209, s. 1; Mim. vyd. 06/001, s. 322), článku 4 ods. 1 smernice Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby (Ú. v. EÚ L 134, s. 114; Mim. vyd. 06/007, s. 132), článku 9 ods. 1 smernice Rady 75/442/EHS o odpadoch (Ú. v. ES L 194, s. 39; Mim. vyd. 15/001, s. 23), ako aj článku 7 smernice Európskeho parlamentu a Rady 2006/12/ES z 5. apríla 2006 o odpadoch (Ú. v. EÚ L 114, s. 9) – Postupy verejného obstarávania služieb – Služby starostlivosti o čistotu prostredia – Vnútroštátna právna úprava oprávňujúca len kapitálové spoločnosti vykonávať služby nakladania s odpadmi a ich odstraňovania
   Výrok rozsudku
   Článku 26 ods. 1 a 2 smernice Rady 92/50/EHS z 18. júna 1992 o koordinácii postupov verejného obstarávania služieb, zmenenej a doplnenej smernicou Komisie 2001/78/ES z 13. septembra 2001, odporujú také vnútroštátne ustanovenia, aké sú vo veci samej, ktoré bránia záujemcom alebo uchádzačom, ktorí sú podľa predpisov platných v danom členskom štáte oprávnení poskytovať príslušné služby, vrátane tých, ktorí zriadili skupinu poskytovateľov služieb, z predloženia ponúk v postupoch verejného obstarávania služieb, ktorého hodnota prekračuje prahovú hodnotu na uplatnenie smernice 92/50, len z toho dôvodu, že záujemcovia alebo uchádzači nemajú právnu formu zodpovedajúcu určitej kategórii právnických osôb, t. j. kapitálových spoločností. Vnútroštátnemu súdu prináleží vykladať a uplatňovať ustanovenie vnútroštátneho práva v rozsahu, v akom mu jeho vnútroštátne právo priznáva mieru voľnej úvahy, v súlade s požiadavkami práva Spoločenstva a ak nie je takýto konformný výklad možný, neuplatniť žiadne ustanovenie vnútroštátneho práva, ktoré je v rozpore s týmito požiadavkami.
   
      (1)  Ú. v. EÚ C 281, 18.11.2006.